Komunikazzjoni mill-Kummissjoni lill-Parlament Ewropew in segwitu għat-tieni subparagrafu ta’ l-Artikolu 251(2) tat-Trattat KE dwar pożizzjoni komuni tal-Kunsill dwar l-adozzjoni ta’ proposta għar-regolament tal-Parlament ewropew u tal-Kunsill li jemenda r-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità /* KUMM/2004/0770 finali */





Brussel 30.11.2004 KUMM(2004) 770 finali 2003/0167 (COD) KOMUNIKAZZJONI MILL-KUMMISSJONI LILL-PARLAMENT EWROPEW in segwitu għat-tieni subparagrafu ta’ l-Artikolu 251(2) tat-Trattat KE dwar pożizzjoni komuni tal-Kunsill dwar l-adozzjoni ta’ proposta għar-Regolament tal-Parlament Ewropew u tal-Kunsill li jemenda r-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità 2003/0167 (COD) KOMUNIKAZZJONI MILL-KUMMISSJONI LILL-PARLAMENT EWROPEW in segwitu għat-tieni subparagrafu ta’ l-Artikolu 251(2) tat-Trattat KE dwar pożizzjoni komuni tal-Kunsill dwar l-adozzjoni ta’ proposta għar-Regolament tal-Parlament Ewropew u tal-Kunsill li jemenda r-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità 1. SFOND +++++ TABLE +++++ 2. GĦAN TAL-PROPOSTA TAL-KUMMISSJONI L-għan tal-proposta hu li tipprovdi qafas ta’ ħidma legali u, b’hekk, il-possibilità għall-implimentazzjoni rapida ta’ kontrolli ta’ sigurtà aqwa ta’ l-oġġetti li jaqsmu l-fruntieri ta’ l-UE, inkluż rekwiżiti li għandhom x’jaqsmu ma’ l-Inizjattiva għas-Sigurtà tal-Kontejners US (CSI), waqt li, fl-istess ħin, fil-linja mal-proġetti għall-futur relattivi mad-dwana elettronika (e-customs). 3. KUMMENTI DWAR IL-POŻIZZJONI KOMUNI U L-EMENDI TAL-PE 3.1 Ġenerali Il-pożizzjoni komuni, fuq liema ftehim politiku kien milħuq fit-18 ta’ Mejju 2004, isegwi l-linji ġenerali ta’ l-emenda proposta mill-Kummissjoni. Il-bidliet seħħew sabiex jipprovdu aktar kjarezza u biex jipprovdu għal leġislazzjoni aktar flessibli u adatta li għandha tilħaq l-għan li żżomm bilanċ proprju bejn il-kontrolli doganali u l-iffaċilitar ta’ negozju leġittimu. 3.2 Kunsiderazzjoni ta’ l-emendi proposti mill-Parlament fl-ewwel qari Fil-pożizzjoni komuni tiegħu l-Kunsill ma qabilx għal kull emenda proposta mill-Parlament Ewropew, iżda tmintax mis-sitta u għoxrin emenda adottata mill-Parlament huma inkorporati, in prinċipju, f’din il-pożizzjoni komuni. Dan jikkonċerna l-emendi 1, 3, 4, 7, 11 sa 23 inkluża u 26. Il-Kunsill ma aċċettax dawk l-emendi ma’ liema l-Kummissjoni ma qablitx; - L-Emendi 2, 5, 6, 24 u 25, li għandhom jillimitaw il-miżuri l-ġodda biss għall- importazzjonijiet u jirrestrinġu r-rwol ta’ l-uffiċċji doganali fl-applikazzjoni ta’ kontrolli relatati mas-sigurtà effettwati fuq il-bażi ta’ riskju; dawn ma ġewx aċċettati billi ma humiex skond l-intenzjonijiet tal-leġislazzjoni emendata; - L-Emenda 9, billi mhijiex konsistenti mal-leġislazzjoni mtejjba, relatata ma’ l-iffaċilitar għal operaturi ekonomiċi li tista’ toqgħod fuqhom, li jinsabu fil-pożizzjoni komuni; u - L-Emendi 8 u 10, li mhumiex fi qbil mat-terminoloġija użata f'dispożizzjonijiet oħra fil-Kodiċi Doganali. 3.3 Dispożizzjonijiet ġodda introdotti mill-Kunsill Il-pożizzjoni komuni tinkludi ċertu modifikazzjonijiet oħra futuri, magħmula mill-Kunsill, li għandhom isaħħu l-aspetti tas-sigurtà, li jinkludu r-rekwiżiti għal dikjarazzjonijiet ta’ tluq minn qabel għal esportazzjonijiet (l-Artikoli 182a – 182d), li huma fi qbil ma’ l-approċċ globali li qed tieħu l-Komunità dwar is-sigurtà għal esportazzjonijiet lejn il-pajjiżi kollha, mhux biss dawk li jimponu miżuri addizzjonali ta’ sigurtà fuq l-importazzjonijiet, bħall-Istati Uniti ta’ l-Amerika, u ma’ dokumenti tal-WCO reċenti dwar ir-responsabbilitajiet ta’ partijiet fil-katina tal-forniment internazzjonali. Il-pożizzjoni komuni tipprovdi ukoll għal regoli komuni aħjar mal-medda tal-Komunità, bħal għad-dikjarazzjonijiet għal qabel il-wasla (l-Artikoli 36a-36c) u tinkludi definizzjoni ċara tar-rwol ta’ l-uffiċini doganali (l-Artikolu 4), fi qbil mal-Konklużjoni tal-Kunsill fuq ir-rwol tad-dwana fit-tmexxija integrata tal-fruntieri esterni. Minbarra dan, il-pożizzjoni issa tistabbilixxi qafas ta’ ħidma effettiv għall-programm ta’ operazzjoni ekonomika effettiva (Artikolu 5a) permezz ta’ liema negozjanti ta’ min jorbot fuqhom ikunu jistgħu jibbenefikaw minn iffaċilitar ta’ negozju u ċertifikazzjoni ta’ sigurtà, inizzjativa sostnuta kemm mill-Istati Membri u min-negozjanti. 4 . KONKLUŻJONI Il-Kummissjoni tappoġġja bis-sħiħ il-pożizzjoni komuni li tinkorpora u ttejjeb fuq numru ta’ emendamenti magħmula mill-PE.